Hierdie artikel handel oor die nimfe in die Griekse mitologie. Vir die Engelse musiekgroep, sien Muse (musiekgroep). Vir ander gebruike sien Muse (dubbelsinnig).
’n Lesende muse, omstreeks 435-425 v.C. (Louvre).
Die Muses (Grieks: οι μούσες) was in die Griekse mitologie nege nimfe wat die kunste verpersoonlik en as inspirasie vir die skeppingsproses gedien het. Hulle is beskou as die bron van kennis wat deur eeue heen mondelings oorvertel is en word ook in die moderne tyd gebruik om artistieke inspirasie aan te dui.
Volgens Hesiodus se Theogonie (7de eeu v.C.) was hulle die dogters van Zeus en Mnemosyne, die godin van geheue. Volgens ander mites is hulle die dogters van die oergode Uranos en Gaia, of soms selfs van Harmonia (die dogter van Afrodite) en Ares.
Die nege muses is Calliope (epiese digkuns), Clio (geskiedenis), Erato (liriese digkuns), Euterpe (musiek), Melpomene (tragedie), Polyhymnia (korale digkuns), Terpsichore (dans), Thalia (komedie) en Urania (astronomie).
Hierdie artikel is merendeels vertaal vanaf die Engelse Wikipedia-artikel 
Muses in die antieke kuns (en)
Nimfe in die Griekse mitologie